stanford-oval/wikipedia huggingface dataset:
רפי הוכמן
ביוגרפיה

הוכמן נולד בתל אביב בשנת 1949. הוא עבר עם משפחתו לאילת בגיל 10, גדל באילת ושב אליה לאחר שירות בהנדסה קרבית. הקים עם אביו ואחיו עסק לרהיטים נ. הוכמן ובניו.
בשנת 1977 נבחר למועצת העיר מטעם מפלגת העבודה. בשנת 1983, בגיל 34, התמודד לראשונה בבחירות לראשות עיריית אילת, נגד ראש העירייה המכהן גדי כץ. הוא הקים רשימה עצמאית, צל"ש (צעירים למען שינוי) ונבחר לראשות העירייה, לאחר שזכה בסיבוב השני. באותה שנה נסגר מקור פרנסה גדול בעיר, חברת מכרות נחושת תמנע, צומצמה הפעילות של נמל אילת וחברת קו צינור אילת אשקלון ואילת הייתה מוכת אבטלה.
הוכמן נמנה עם יוזמי חוק אזור סחר חופשי באילת אשר הפך את העיר לעיר תיירות ללא מע"מ, שנכנס לתוקף ב-1 בנובמבר 1985. שנות כהונתו אופיינו בהתמקדות בפיתוח ענף התיירות בעיר, יוזמות לפסטיבלים ואירועים רבים כמו פסטיבל רוק בים האדום, צבע בטבע, ג'אז בים האדום ועוד קודמו בברכה. בנוסף הנהגת אזור הסחר החופשי הביא לגידול בתיירות הפנים לעיר. בשנת 1988, פעל לאישור חוק בכנסת להפעלת קזינו בעיר לתיירים, ולאסור הפעלת ספינות קזינו שהחלו לפקוד את העיר באותן שנים. בנוסף השיק יוזמה להקמת שלב ב' של אזור הסחר החופשי. על פי התוכנית המכסים באילת יבוטלו כליל והיא תהפוך למרכז של מסחר ותעשייה של תאגידים רב לאומיים. התוכנית כללה גם את העברת נמל התעופה אילת למיקום חדש, מחוץ לעיר בעברונה, ובשטח שיתפנה להקים מרכזי קניות, משרדים ומלונות. מכרז להקמת שדה התעופה החדש פורסם ביוני 1988 אך לבסוף בוטל. הוכמן אף יצר קשר עם איש העסקים דונלד טראמפ (לימים נשיא ארצות הברית) וניסה לשכנע אותו להשקיע בעיר, ללא הצלחה.
בבחירות שנערכו ב-1989 התמודד הוכמן על ראשות העירייה מול גבי קדוש מהליכוד, וראש העירייה הקודם גדי כץ שרץ ברשימה עצמאית, וזכה בכהונה שנייה. הוכמן הואשם בקבלת שוחד מחברה יפנית לגידול אצות, שהקימה מפעל בעיר. החברה סיפקה מימון לכנס בו השתתף, כולל הטיסה והשהות ביפן ובהונג-קונג. הוכמן הציג את אופן מימון נסיעתו למועצת העיר וקיבל אישור טרם נסיעתו בית המשפט העליון זיכה אותה לפי דעת הרוב בשל העדר היסוד הנפשי, בבחירות 1993 בחר הוכמן לפרוש מהחיים הפוליטיים וסגנו גד לוין רץ לראשות העיר אולם הפסיד לגבי קדוש, בהמשך מונה ליו"ר המנהלה לפיתוח התיירות בנגב. שבמקביל עבר לעסקים פרטיים. בין השאר עסק בהשקעות בנדל"ן, והקים בשנת 2000 פארק שעשועים בגרנד קניון בחיפה בשותפות עם איש העסקים גד זאבי. פארק השעשועים נסגר אחרי שנתיים.
בבחירות שנערכו ב-2003 התמודד הוכמן שוב על ראשות העירייה. הוא עלה לסיבוב הבחירות השני, בו התמודדו גם גבי קדוש ומאיר יצחק הלוי, והפסיד בהפרש קטן להלוי (51.5% מול 48.49% מהקולות), לאחר שגבי קדוש בחר להעביר את תמיכתו להלוי. עם זאת נבחר למועצת העיר והיה חבר ההוועדה המקומית לתכנון ולבנייה. ב-2008 הודיע על התמודדות נוספת לראשות העיר שגם בה נוצח על ידי הלוי.
חיים אישיים

נשוי לניצי, אב לשלושה ילדים.
הערות שוליים

↑  משה לרר, אילת זה לא רק חופים, מעריב, 17 ביולי 1985
↑  מוטה גור תובע לבטל השבתון ביום הבחירות, דבר, 17 באוגוסט 1983
↑  הסיבוב השני, דבר, 10 בנובמבר 1983
↑  מפוטרים מתמנע שובתים רעב באילת, מעריב, 13 באוגוסט 1984
↑  אבטלה קשה באילת, אך זקוקים לעובדים בתיירות, מעריב, 14 באוגוסט 1984
↑  שריף על החוף, כותרת ראשית, 27 בפברואר 1985
↑  יהודית זילברשטיין, ממחר נכנסים ל"מדינת אילת" דרך מסוף מכס, מעריב, 31 באוקטובר 1985
↑  "אילת פורחת" - בתום שנה להנהגת אזור הסחר החופשים, מעריב, 15 באוקטובר 1986
↑  דוד ליפקין, ראש עירית אילת רוצה קזינו, מעריב, 26 ביוני 1988
↑  דוד ליפקין, לקראת זינוק, מעריב, 12 בנובמבר 1985
הסחר החופשי שלב ב', מעריב, 14 בינואר 1987
↑  טל שחף, מגדלים פורחים באילת, מעריב, 23 בפברואר 1988
↑  יהודית זילברשטיין, 7 קבוצות של יזמים מבקשות לגשת למכרז לבניית שדה התעופה החדש של אילת, מעריב, 2 ביוני 1988
↑  דונאלד טראמפ, מעריב, 2 ביולי 1989
↑  עופר אדרת, ארכיון המדינה חוזר בו: ייתכן כי טראמפ לא ביקר בישראל, באתר הארץ, 10 במאי 2017
↑  המתמודדים על ראשות העיר, מעריב, 28 בפברואר 1989
↑  משה ליכטמן, ‏נקבר עמוק באדמה, באתר גלובס, 31 ביולי 2003
↑  גדי גולן, ‏קצב מדיח מתפקידו את מנכ"ל מינהלת התיירות בנגב, באתר גלובס, 12 ביוני 1997
↑  יצחק דנון, ‏ראש עיריית אילת לשעבר תובע מחצית מהזכויות בפרויקט של פפושדו בבודפשט, באתר גלובס, 28 באוקטובר 2001
↑  דוד חיון, ‏זאבי ישקיע 5 מיליון דולר בהקמת פארק שעשועים בסגנון המערב הפרוע בחיפה, באתר גלובס, 14 בנובמבר 2000
↑  אבי שמול, גד זאבי סגר את פארק השעשועים בחיפה, באתר הארץ, 10 באפריל 2002
↑  שרון קדמי, ‏אחוזי הצבעה נמוכים ביותר בסיבוב השני; מהפכים באשקלון, קרית-גת, ירוחם וכפ"ס, באתר גלובס, 12 בנובמבר 2003
↑  גיא לשם, שני הכובעים של ראש העיר לשעבר, באתר TheMarker‏, 8 בדצמבר 2006
יקב רמת הגולן

| --- | --- |


 נתונים כלליים
 תקופת הפעילות:  1984–הווה (כ־41 שנים) 
 מיקום המטה:  קצרין 
 קואורדינטות:  32°59′18″N 35°42′31″E﻿ / ﻿32.988297222222°N 35.708644444444°E﻿ / 32.988297222222; 35.708644444444 
 מנכ"ל:  אסף בן דב
  
 www.golanwines.co.il
 he
 
מרכז המבקרים של יקב רמת הגולן בקצרין
חביות יין במרתפי יקב רמת הגולן
כרם יהונתן
כרם בראון
כרם "הרוח" של יקב רמת הגולן סמוך ליישוב מרום גולן
יקב רמת הגולן הוא יקב ישראלי השוכן בקצרין שברמת הגולן. היקב הוא השלישי בגודלו בישראל והראשון שקם ברמה. היקב נוסד ב-1983 על ידי שמונה קיבוצים ומושבים. האחראי העיקרי למהפכת האיכות ביינות ישראל. היקב זכה בתחרויות החשובות ובעל הכרה בינלאומית.
היסטוריה

בשנת 1972 הגיע האונולוג פרופ' קורנליוס מאוניברסיטת קליפורניה בדייוויס לביקור ברמת הגולן כאורח הסוכנות היהודית והתלהב מן השילוב של אקלים קר וקרקע בזלתית בגובה רב, היוצרים שילוב אידיאלי לייצור יינות בעלי רמה גבוהה מכרמים באזור זה[דרוש מקור]. הדבר היווה תמריץ לנטיעת גפנים. ב-1976 ניטעו הכרמים הראשונים ביישובים גשור ויונתן והבציר הראשון נקטף בקיץ 1980. בהמשך נטעו כרמים נוספים בכל רחבי רמת הגולן והגליל העליון והוקמה אגודה שיתופית של 18 יישובים לניהול הכרמים בשם "אגודת ענבי רמת הגולן". הענבים נמכרו דרך "אגודת הכורמים" לשימוש "יקבי כרמל מזרחי".
בקיץ 1982 פנה מנכ"ל "אגודת ענבי רמת הגולן" שמשון ולנר ל"יקבי כרמל מזרחי" בדרישה לקבל תמורה גבוהה יותר עבור הענבים, מאחר שהם באיכות טובה יותר מרוב הכרמים בישראל. "יקבי כרמל מזרחי" סרבו, מאחר שבאותן השנים כל הכורמים היו מקבלים את התמורה לפי טבלת מחירים אחידה של מועצת הייצור, וולנר הכריז שהיישובים באזור יקימו יקב משלהם. בשנת 1983 הוקם היקב, במקום בו שכן בית אריזה "פירות הגולן" (ששינה שמו מאז ל"בראשית"), כמיזם משותף של שבעה יישובים ברמת הגולן: אורטל, אלוני הבשן, אל-רום, רמת מגשימים, גשור, יונתן, עין זיוון ושל יישוב גלילי אחד: רמות נפתלי. תחילה פעל היקב ללא רישיון באופן ניסיוני, ותוך שנה הצליחו להפיק קצת יותר מ־30 אלף בקבוקים, שנועדו בעיקר לבדוק אם כדאי להמשיך בפרויקט. היין לא היה באיכות גבוהה ושנה אחר־כך, לאחר שהושקעו 450 אלף דולר נוספים ברכישת המתקנים והרישיונות של יקבי חצור שפשטו את הרגל, הצליחו יקבי רמת־הגולן ליצר עוד 30 אלף בקבוקים. הפעם האיכות הייתה טובה, ומשנה לשנה היא החלה משתפרת במהירות. היינן פיטר שטרן, מומחה מארצות הברית, שימש כיועץ של היקב בשנים הראשונות. היקב היה רווחי מיום הקמתו והתמורה ששולמה בעבור הענבים לחקלאים גם היא הייתה גבוה יותר מהמקובל עד אז בישראל. ב-1986 עבר היקב למשכנו הנוכחי בקצרין.
בשנת 1985 יין "ירדן" של היקב זכה במדליית ארד בתחרות בינלאומית ליינות שנערכה בלונדון. ב-1987 זכה בפרס נוסף בתחרות של יינות בסגון יינות בורדו. בעקבות החשיפה הבינלאומית חלק ניכר מהתוצרת הופנתה ליצוא. היקב התרחב, והגדיל את סוגי היינות שהוא מייצר, ב-1987 החל בייצר יין ריזלינג, וב-1988 בייצור שרדונה. ב-1991 החל לייצר גם יין נתזים. בנוסף הצליח לייצר יין סמיון, לאחר שהצליח לשלוט בפטריית הריקבון האציל (בוטריטיס), הדרושה לייצר יין מסוג זה. היין דורג בין היינות המובחרים בישראל. אך בתחילת שנות ה-2000 ייצורו פסק, לאחר שמשבר האקלים העלה את הטמפרטורה הממוצעת בישראל ואת היובש באויר, כך שקשה יותר לגדל זן זה בישראל בצורה מסחרית.
בשנת 2001 הוקם יקב נוסף בבעלות יקבי רמת הגולן וקיבוץ יראון, "יקב הרי גליל".
בשנת 2010 הוסיפה הרשות הפלסטינית את "יקב רמת הגולן" לרשימה של חברות שאת מוצריהן יש להחרים במסגרת החרם על ההתנחלויות. בשנת 2015 החליט האיחוד האירופי לחייב סימון מוצרים מההתנחלויות שמיובאים לאירופה כולל את מוצרי "יקב רמת הגולן".
בשנים 1998–2008 מנכ"ל היקב היה שלום בלייר, בשנים 2008–2017 שימשה בתפקיד ענת לוי, בשנים 2017–2022 המנכ"ל היה יאיר שפירא, ומאז 2022 מנכ"ל היקב הוא אסף בן דב. היינן הראשי מאז שנת 1990 הוא ויקטור שונפלד, שרכש השכלתו באוניברסיטת קליפורניה בדייוויס, ולצידו ארבעה ייננים נוספים.
מוצרים

היקב מייצר יינות בחמש סדרות:
ירדן  - סדרת הדגל של יקב רמת הגולן.
גמלא
גולן
חרמון
מיוצרים יינות זניים מהענבים: מרלו, קברנה סוביניון, פינו נואר, סנג'ובזה, סוביניון בלאן, שרדונה, גוורטצרמינר, ריזלינג ועוד. היקב אף מייצר יינות מבעבעים המיוצרים בשיטה המסורתית של שמפן.
נכון לשנת 2009, כושר הייצר של היקב הוא כ-6 מיליון בקבוקים בשנה.
לקריאה נוספת

דניאל רוגוב, תרגום: עמית יריב, מדריך רוגוב ליינות ישראל 2011, טובי, 2011, עמ' 11-8, 25-23, 389-369, 476
אליעזר זקס, יין ישראלי: מבחר יינות ישראל, תל אביב: קורדינטה, ספטמבר 2011, עמ' 29-28
אליעזר זקס וירון גולדפישר, שביל היין: טיול ביקבי ישראל, תל אביב: קורדינטה, 2007, עמ' 57-54
שלמה פפירבלט, עולם היין, כפר סבא: אריה ניר, תשס"ב 2002, עמ' 160, 241-240
הערות שוליים

↑ Robert Parker, Parker's Wine Buyer Guide , Seventh Edition. New York, Simon & Schuster, October 2008, p. 1443, 1449
Tom Stevenson, The New Sotheby's Wine Encyclopedia: A Comprehensive Guide to the Wines of the World, A Dorling Kindersley Book, Third Edition, 2001, p.419
Daniel Rogov, Rogov's Guide to Israeli Wines 2009, Toby Press, pp. 6-7
↑  דניאל רוגוב, מצוינות מקומית, באתר הארץ, 8 ביוני 2004
↑  מנחם רהט, החל בציר ביכורים של ענבי יין בגולן, מעריב, 18 באוגוסט 1980
↑  אהרן פריאל, הכוונה לגדל גפנים ברמת הגולן מעוררת תסיסה בענף היין, מעריב, 24 בינואר 1983
1 2 3 4 5  אברם צהר, שלושים אחוז רווח, חדשות, 29 בנובמבר 1988
↑  אליסה אודנהיימר, יינן שייעץ ליקבי רמת הגולן מערער לעליון על פס"ד האוסר עליו לייעץ לכרמל מזרחי עד 2004, באתר TheMarker‏, 22 בדצמבר 2002
יצחק דנון, ‏נדחתה בקשת יקבי רמת הגולן לאסור על היינן שלה לשעבר להתקשר עם כרמל מזרחי, באתר גלובס, 22 באוגוסט 2002
↑  בעקבות זכיה בפרס מגדילים את נטיעת ענבי היין בגולן, מעריב, 15 באוקטובר 1985
↑  אהרון פריאל, כורמים מבורדו מגיעים לטעום מיינות הגולן, מעריב, 28 באוגוסט 1987
↑  ראובן בן-צבי, יצוא יקבי רמת הגולן- 2.5 מיליון דולר, מעריב, 7 ביוני 1988
↑  צחי נגה, יקבי רמת הגולן מתרחבים, חדשות, 16 בפברואר 1988
↑  שאול אברון, אני מחכה למכה, חדשות, 6 בינואר 1987
↑  מיכל הולצמן, יקבי רמת הגולן הציגו אתמול את יין שרדונה החדש מתוצרתם, מעריב, 29 ביוני 1988
↑  רונית ויס ברקוביץ, אלכוהול - ורוד ומבעבע, חדשות, 2 בספטמבר 1992
↑  גיל חובב, בציר 89 - עברו הימים של נלינה בכרמים. בכרמי רמת הגולן בוצרת עכשיו מפלצת צרפתית, אוטומטית, חדשות, 18 באוגוסט 1989
↑  אבישי תנעמי, ‏ריקבון מבויית, באתר גלובס, 19 באוגוסט 2003
↑  דניאל רוגוב, יין: מהמובחרים ביינות ישראל, באתר הארץ, 19 באוגוסט 2008
↑   האקונומיסט, "הענבים נהפכו לצימוקים": ההתחממות הגלובלית מסכנת את היין שאנחנו שותים, באתר TheMarker‏, 2 באוגוסט 2021
שני אשכנזי, ‏שלום קברנה, להתראות שרדונה: היינות שבסכנת הכחדה בגלל משבר האקלים, באתר גלובס, 6 בספטמבר 2021
↑  הארץ, יקבי רמת הגולן וקיבוץ יראון מקימים יקב, באתר הארץ, 19 ביולי 2001
↑  אבי יששכרוף וחיים לוינסון, הרשות הפלסטינית הפיצה בגדה רשימה של מוצרי התנחלויות שיוחרמו, באתר הארץ, 20 במאי 2010
↑   איתי גלייטמן, איך ישפיע סימון מוצרים מההתנחלויות על ענף היין הישראלי?, באתר הארץ, 3 בדצמבר 2015
חגי מטר, איך ההחלטה על סימון מוצרים מההתנחלויות מחזקת את הכיבוש, באתר "שיחה מקומית", 11 בספטמבר 2015
↑  אילנית חיות, ‏מנכ"ל יקבי רמת הגולן פורש לאחר עשור בתפקיד, באתר גלובס, 12 במרץ 2008
↑  מיכל רז-חיימוביץ', ‏מנכ"לית יקב רמת הגולן: "המדינה לא לוקחת ברצינות את הענף", באתר גלובס, 6 באוקטובר 2016
↑  שלמה פפירבלט, הלוחש ליינות, באתר כלכליסט, 17 במאי 2010
↑  דניאל רוגוב, יין | מצפון תיפתח הטובה, באתר הארץ, 25 בנובמבר 2009
| --- | --- |
בקרת זהויות :  NLI: 987007310580905171  VIAF: 126037772   WorldCat (עם VIAF): 126037772
זה מהלב

זה מהלב הוא האלבום השביעי של הזמר ליאור נרקיס. האלבום יצא ב-2001.
האלבום זכה להצלחה גדולה בזכות הלהיטים "דוקטור" ו"תגיד".[דרוש מקור: יש להביא נתוני מכירות]
את האלבום עיבדו שי ראובני ותמיר צור. בין כותבי השירים היו יוסי גיספן, עוזי חיטמן, דוד זיגמן, מייק לוק.
רשימת רצועות

| זה מהלב> מס' | זה מהלב> שם | זה מהלב> מילים | זה מהלב> לחן | זה מהלב> משך | זה מהלב>  | זה מהלב>  | זה מהלב>  | זה מהלב>  | זה מהלב>  |
| --- | --- | --- | --- | --- | --- | --- | --- | --- | --- |
| 1. | זה מהלב  | עוזי חיטמן | שמעון בוסקילה | 3:45 |  |  |  |  |  |
| 2. | חיים משוגעים  | דוד זיגמן | שמואל אלבז | 3:06 |  |  |  |  |  |
| 3. | תגידי  | יוסי גיספן | שמעון בוסקילה | 3:46 |  |  |  |  |  |
| 4. | יחד שניים  | יוסי גיספן | שמעון בוסקילה | 3:21 |  |  |  |  |  |
| 5. | נכתב עלייך  | מייק לוק | מייק לוק | 3:33 |  |  |  |  |  |
| 6. | מעריץ מטורף  | דוד זיגמן | שמואל אלבז | 4:29 |  |  |  |  |  |
| 7. | דוקטור  | יוסי גיספן | עדי לאון | 3:25 |  |  |  |  |  |
| 8. | אני מרגיש  | עוזי חיטמן | ליאור פרחי | 3:46 |  |  |  |  |  |
| 9. | אם יתהפך העולם  | דוד זיגמן | שמואל אלבז | 3:48 |  |  |  |  |  |
| 10. | נכנע לאהבה  | יוסי גיספן | שמואל אלבז | 3:04 |  |  |  |  |  |
| 11. | הפצצה הכי יפה  | יוסי גיספן | עדי לאון | 3:27 |  |  |  |  |  |
| 12. | להתחיל מהתחלה  | עוזי חיטמן | עוזי חיטמן | 3:48 |  |  |  |  |  |
| משך כולל: | משך כולל: | משך כולל: | משך כולל: | 43:24 |  |  |  |  |  |
המשתתפים באלבום

הפקה: אבי גואטה הפקות בע"מ, מיתר הפקות
הפקה מוזיקלית ועיבודים: שי ראובני, תמיר צור
קלידים: שי ראובני, תמיר צור
פסנתר: עמית הראל
תופים: אשר פדי
בס גיטרה: אבי יפרח
גיטרות: אבי סינגולדה
גיטרה סולו: יהודה קיסר
אקורדיון: בוריס אלייב
דרבוקה: רוני דדון
כלי הקשה: אורן בלבן
בוזוקי: אריס נחום
כינור, עוד: ילמז טשצישמה
בגלמה: אריק כהן, מוסטפא הפוקור
כלי נשיפה: ניצן עין הבר
קלרינט: אלברט מלקוב
חליל: אמיר שחסר
קולות: יהודה תמיר, מאיה אברהם, מיטל טל, גבריאל בטלר
מיקסים: יהודה תמיר, איציק תקומי "צוק"
ניקולס גאליצין

| --- | --- |

 לידה:  28 בספטמבר 1994 (בן 30) לונדון, הממלכה המאוחדת 
 שם לידה:  Nicholas Dimitri Constantine Galitzine 
 מדינה:  הממלכה המאוחדת 
 תקופת הפעילות:  מ-2014 
 פרופיל ב-IMDb
 
ניקולס גאליצין (באנגלית: Nicholas Galitzine; נולד ב-29 בספטמבר 1994) הוא שחקן קולנוע וטלוויזיה אנגלי.
ראשית חייו

גאליצין נולד וגדל בלונדון, אנגליה. הוא נולד לאב יזם אנגלי ולאם יוונייה-אמריקאית. יש לו אחות בשם לקסי. בגיל 10 הוא שר במקהלה. אחרי התיכון הוא למד בדוליץ' קולג' בלונדון. מאוחר יותר הוא החל לשחק בתיאטרון הנוער "פלייסנס" באיזלינגטון כדי להמשיך בתשוקתו המתפתחת למשחק.
בילדותו שיחק גאליצין רוגבי וכדורגל. הוא גם השתתף בתחרויות אתלטיקה ברמה המחוזית.
קריירה

גאליצין קיבל את תפקידו הראשון בסרט "The Beat Under My Feet" בשנת 2014, בכיכובו של לוק פרי. הוא ביצע גם כמה שירים לפסקול הסרט המקורי.
בשנת 2015 הוא הופיע בפרק אחד בסדרת הטלוויזיה "זהות נרדפת". באותה שנה הוא זכה בתואר "כוכב המחר" בכתבה שפורסמה במגזין "Screen International".
בשנת 2016 שיחק בסרט הדרמה האמריקאית "מתח גבוה", בה שיחק כנר צעיר המופיע בתחנת הרכבת התחתית. הוא גילם סטודנט גיי לצד פיון או'שיי, בדרמה הקומית האירית "שד נאה". סרט זה היה מועמד לחמישה פרסי הקולנוע והטלוויזיה האירי ה-15.
בשנת 2017 הוא השתתף בדרמת המסתורין הניו זילנדית "The Changeover". בסרט הטלוויזיה "הצופה ביער" שיחק לצד השחקנית האמריקאית זוכת פרס האוסקר, אנג'ליקה יוסטון.
בשנת 2019 גאליצין לוהק לתפקיד הטלוויזיה הגדול הראשון שלו בסדרת דרמת האימה של נטפליקס "חדרים אפלים". באותה שנה שיחק בסרט הדרמה "Share".
בשנת 2020 שיחק בסרט האימה "הכישוף: הדור הבא", המהווה סרט המשך עצמאי לסרט "הכישוף" משנת 1996. באותה שנה לוהק לסרט המוזיקלי "סינדרלה" בתור הנסיך רוברט, הסרט נכתב ובוים על ידי קיי קנון, המבוסס על אגדה באותו שם.
באפריל 2021 לוהק גאליצין לתפקיד ראשי בסרט "לבבות הארגמן", שהופץ בנטפליקס ביולי 2022.
גאליצין גילם את הנסיך האנגלי הנרי, בהפקה של פריים וידאו לרב המכר של הניו-יורק טיימס "אדום, לבן וכחול מלכותי" מאת קייסי מקוויסטון, שיצא באמזון פריים ב-11 באוגוסט 2023.
בשנת 2024, גאליצין כיכב בתפקיד הראשי לצד ג'וליאן מור בתור ג'ורג' וילרס בסדרת הפסיכודרמה ההיסטורית מרי וג'ורג' (אנ'), הוא גם מככב לצד אן האת'וויי בסרט "The Idea of You" (אנ'), המבוסס על הספר באותו שם, הסרט ישודר ברחבי העולם באמזון פריים ב-2 במאי 2024.
חיים אישיים

גאליצין מתגורר בהאמרסמית', לונדון, אנגליה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | The Beat Beneath My Feet | טום |  |
| 2016 | מתח גבוה | ג'וני בלקוול |  |
| 2016 | שד נאה | קונור מאסטרס |  |
| 2017 | The Changeover | סורנסן קרלייל |  |
| 2019 | Share | איי. ג'יי |  |
| 2020 | הכישוף: הדור הבא | טימי |  |
| 2021 | סינדרלה | הנסיך רוברט |  |
| 2022 | לבבות הארגמן | לוק |  |
| 2023 | מרימות (אנ') | ג'ף |  |
| 2023 | אדום, לבן וכחול מלכותי | הנסיך הנרי |  |
| 2024 | הרעיון שהוא אתה (אנ') | הייז קמפבל |  |
| TBA | 100 Nights of Hero | מנפרד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | זהות נרדפת | אנג'לו | פרק: "The Legend of Terrence Graves" |
| 2017 | הצופה ביער | מארק פלמינג | סרט טלוויזיה של Lifetime |
| 2019 | חדרים אפלים | אליוט לפברה | תפקיד ראשי; 10 פרקים |
| 2024 | מרי וג'ורג' (אנ') | ג'ורג' וילרס, הדוכס הראשון מבקינגהם | מיני-סדרה |
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 2024 | שיר מקורי – סרט עלילתי | "The Idea of You" (עם אן-מארי) מתוך "הרעיון שהוא אתה" | מועמדות |  |
| פרס המוזיקה במדיה של הוליווד | 2024 | שיר - ביצוע על המסך (סרט) | "The Idea of You" (עם אן-מארי) מתוך "הרעיון שהוא אתה" | מועמדות |  |
הערות שוליים

↑  "Nicholas Galitzine Bio, Dating, Girlfriend, Movies". SugerFries. נבדק ב-7 באפריל 2020. {{cite web}}:  (עזרה)
↑  Daniel, Samuel. "Is Nicholas Galitzine Gay or Married To A Wife? His Age & Height". Just Richest. נבדק ב-7 באפריל 2020. {{cite web}}:  (עזרה)
↑  "Nicholas Galitzine, Stars of Tomorrow 2015". ScreenDaily.com. נבדק ב-7 באפריל 2020. {{cite web}}:  (עזרה)
↑  Loy Bell, Francesco. "NICHOLAS GALITZINE". Wonderland. נבדק ב-7 באפריל 2020. {{cite web}}:  (עזרה)
↑  Wilson, Samantha. "Nicholas Galitzine: 5 Facts About Actor,25, Playing Prince Charming To Camila Cabello's Cinderella". Hollywood Life. נבדק ב-7 באפריל 2020. {{cite web}}:  (עזרה)
↑  "The Beat Beneath My Feet Soundtrack Credits". IMDb. נבדק ב-7 באפריל 2020. {{cite web}}:  (עזרה)
↑  Rogers, Nathaniel. "Nicholas Galitzine Finds Breakout Role in Gay-Themed 'Handsome Devil' – INTERVIEW". Towleroad. נבדק ב-7 באפריל 2020. {{cite web}}:  (עזרה)
↑  Farber, Stephen. "'High Strung': Santa Barbara Review". The Hollywood Reporter. נבדק ב-7 באפריל 2020. {{cite web}}:  (עזרה)
↑  "2018 Nominations Announced for the IFTA Film & Drama Awards" (PDF). IFTA. נבדק ב-7 באפריל 2020. {{cite web}}:  (עזרה)
↑  "First look At The Changeover". New Zealand Film Commission. נבדק ב-7 באפריל 2020. {{cite web}}:  (עזרה)
↑  "Nicholas Galitzine in new 'Watcher in the Woods'". StarsAndCelebs.com. נבדק ב-7 באפריל 2020. {{cite web}}:  (עזרה)
↑  Petski, Denise. "Netflix Sets Teen Cast For YA Horror Drama Series 'Chambers'". Deadline. נבדק ב-7 באפריל 2020. {{cite web}}:  (עזרה)
↑  "'Share' Trailer: Pippa Bianco's Sundance and Cannes Darling Comes to HBO". IndieWire. נבדק ב-7 באפריל 2020. {{cite web}}:  (עזרה)
↑  N'Duka, Amanda. "'The Craft': Nicholas Galitzine Set For Sony, Blumhouse Revamp". Deadline. נבדק ב-7 באפריל 2020. {{cite web}}:  (עזרה)
↑  Anthony D'Alessandro, Deadline, Deadline, ‏3 ביולי 2021
↑  Jury, Louise. "The Beat Beneath My Feet's Nicholas Galitzine: 'I never dreamt I'd be starring with Luke Perry after just one audition'". Evening Standard. נבדק ב-7 באפריל 2020. {{cite web}}:  (עזרה)
↑  Paul Grein, ‘Emilia Pérez’ and Hans Zimmer Are Top Winners at 2024 Hollywood Music in Media Awards, Billboard, ‏2024-11-21 (באנגלית אמריקאית)
| --- | --- |
בקרת זהויות :  ISNI: 0000 0005 0429 789X  LCCN: no2016161344  MusicBrainz: e0019046-c0cf-44b6-bbc5-28596dd89e52  NLK: KAC2020P1878  SUDOC: 267240627  VIAF: 61148207862000342395   WorldCat (עם VIAF): 61148207862000342395
קתרין מקנמרה

| --- | --- |

 לידה:  22 בנובמבר 1995 (בת 29) קנזס סיטי, ארצות הברית 
 שם לידה:  Katherine Grace McNamara 
 סוגה מועדפת:  מוזיקת פופ 
 מדינה:  ארצות הברית 
 תקופת הפעילות:  מ-2007 
 מקום לימודים:  אוניברסיטת דרקסל  אוניברסיטת ג'ונס הופקינס 
 http://www.katmcnamara.com/
 פרופיל ב-IMDb
 
קתרין גרייס מקנמרה (באנגלית Katherine Grace McNamara; נולדה ב־22 בנובמבר 1995) היא שחקנית אמריקאית. ידועה בשל דמותה כקלרי פריי בסדרת הפנטזיה "ציידי הצללים" ומיה סמוק בעונה השביעית והשמינית של "החץ".
ביוגרפיה

מקנמרה נולדה בקנזס סיטי, מיזורי, בתם היחידה של אורסולה ואוון מקנמרה, ששירתו בצבא האמריקני. היא גדלה בעיר ליס סאמיט (אנ'), מיזורי ועברה ללוס אנג'לס, קליפורניה ב-2011.
מקנמרה הייתה תלמידה מחוננת, וכתוצאה מכך קיבלה חינוך ביתי במשך ילדותה; היא קיבלה תעודת גמר תיכון בגיל 14. בגיל 17, מקנמרה סיימה בהצטיינות יתרה את לימודיה לתואר ראשון במנהל עסקים מאוניברסיטת דרקסל, והשלימה חלק ניכר מעבודתה בקורס באופן מקוון. ביולי 2017, היא ציינה שהיא נרשמה לתואר שני בספרות באוניברסיטת ג'ונס הופקינס.
קריירה

בשנת 2007 קיבלה את תפקידה הראשון בסרט הקצר "The Bride & the Groom".
בשנת 2010, מקנמרה החלה את קריירת המשחק שלה בברודוויי, במחזמר "מוזיקת לילה זעירה" בהשתתפות קתרין זיטה-ג'ונס ואנג'לה לאנסברי. היא קיבלה תפקידי אורח בסדרות טלוויזיה, בין השאר בסדרות "Glee", "החיים היפים של זאק וקודי", "חוק וסדר: מדור מיוחד", "גדולה מהחיים" ו-"רוק 30".
היא הופיעה בסרטי הקולנוע "כל הדרכים מובילות הביתה" (2008), "סילבסטר בניו יורק" (2011), ו-"סוג של השיבה הביתה" (2015). בשנת 2012 הופיעה בסרט המקורי "סקיילר נגד המפלצת" ששודר בערוץ דיסני בתפקיד מיירה סנטלי. היא כיכבה בסרט "תום סויר והאקלברי פין" (אנ') משנת 2014 (המבוסס על הספרים הרפתקאותיו של תום סויר והרפתקאותיו של האקלברי פין), בתפקיד בקי תאצ'ר, חברתו של תום.
בשנת 2015 שיחקה בסרט "הרץ במבוך: מבחני הכווייה" המבוסס על הרומן מבחני הכווייה. בשנת 2018 שבה לסרט ההמשך "הרץ במבוך: תרופת המוות" בדמותה של סוניה.
בשנים 2016–2019, קתרין כיכבה במשך שלוש עונותיה של הסדרה "ציידי הצללים" בתור קלריסה "קליירי" פריי; המבוססת על סדרת ספרי הפנטזיה "בני הנפילים" מאת קסנדרה קלייר.
בשנת 2018 החלה לשחק בעונה השביעית של סדרת גיבורי העל "החץ" ברשת הטלוויזיה The CW, בתור מיה סמוק / בלאקסטאר, בתה של פליסיטי סמוק (אמילי בט ריקרדס). ב-2019 שבה עם תפקידה לעונה השמינית והאחרונה של הסדרה.
בשנת 2020 גילמה את ג'ולי לאורי במיני-סדרת הטלוויזיה "העמדה", המבוססת על רומן באותו השם מאת הסופר סטיבן קינג, שעלתה ברשת CBS All Access.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | Matchmaker Mary | מארי קארבר |  |
| 2009 | Sam Steele and the Junior Detective Agency | אמה מארש |  |
| 2011 | Sam Steele and the Crystal Chalice | אמה מארש |  |
| 2011 | Last Will | אורחת בחתונה |  |
| 2011 | סילבסטר בניו יורק | לילי באומן |  |
| 2012 | Last Ounce of Courage | קרולר |  |
| 2013 | Contest | שרה אומאלי |  |
| 2014 | Tom Sawyer & Huckleberry Finn | בקי טאצ'ר |  |
| 2015 | A Sort of Homecoming | רוזה |  |
| 2015 | Monsterville: Cabinet of Souls | לילית |  |
| 2015 | הרץ במבוך: מבחני הכווייה | סוניה |  |
| 2016 | Little Savages | טיפאני |  |
| 2016 | Natural Selection | פייג' תומאס |  |
| 2016 | Is That a Gun in Your Pocket? | סנדי קילי |  |
| 2017 | Charlotte | מארי |  |
| 2018 | הרץ במבוך: תרופת המוות | סוניה |  |
| 2019 | Assimilate | האנה |  |
| 2021 | Trust | איימי |  |
| 2021 | למצוא אותך | טיילור ריסדייל |  |
| 2021 | Untitled Horror Movie | כריסי | גם מפיקה בפועל |
| 2022 | Sugar | קלואי בל |  |
| 2022 | Dance Dads | קאסי גודהארט |  |
| 2022 | The Adventures of Bunny Bravo | קאט | דיבוב |
| 2023 | גן עדן של טעויות (אנ') | טרי |  |
| 2024 | Air Force One Down | אליסון מיילס |  |
| 2024 | Jade | ליילה |  |